নিচে উইকিপিডিয়ার সহ-প্রতিষ্ঠাতা ল্যারি স্যাঙ্গারের নয় প্রতিপাদ্যের () বাংলা অনুবাদ দেওয়া হয়েছে। মূল লেখা: :en:User:Larry Sanger/Nine Theses ও ।  মি উইকিপিডিয়ার সম্প্রদায় ও সমগ্র বিশ্বকে এই নয়টা প্রতিপাদ্য পেশ করছি। মার্টিন লুথার তার বিখ্যাত ৯৫ প্রতিপাদ্যে যেভাবে বলেছিলেন, আমি "সত্যের প্রতি ভালোবাসা এবং তা বিশ্লেষণ করার জন্য" এটা করছি।  সোয়া শতাব্দী আগে জিমি ওয়েলসের কোম্পানি বমিস একটি মুক্ত বিশ্বকোষ শুরু করার জন্য আমায় নিয়োগ করেন। এর প্রথম খসড়া নুপিডিয়া, যেখান থেকে আমরা অনেক কিছু শিখেছি—তবে এটা ধীরগতিতে অগ্রসর হয়েছিল। সুতরাং এক বছর পর ২০০১ সালের ২ জানুয়ারি উইকি বিষয়ে একজন বন্ধুর কথাতে আমি তৎক্ষণাৎ একটা উইকি বিশ্বকোষের কল্পনা করতে শুরু করি। আমি বমিসের তৎকালীন সিইও জিমিকে এর প্রস্তাব দিই। তিনি রাজি হয়ে সফটওয়্যারটা ইনস্টল করলেন, আর আমি জিনিসটাকে তৈরি করার জন্য কাজে লেগে গিয়েছিলাম। ২০০১ সালের ১৫ জানুয়ারিতে আমি নামটা দিয়ে উইকিপিডিয়া চালু করি, আর নয় বছর পর আমি এটা লিখতে পারি, "উইকিপিডিয়া সুস্পষ্টভাবে নিজস্ব জীবন লাভ করেছে; প্রতি দিন নতুন ব্যক্তি প্রবেশ করছে আর প্রকল্পটি কেবল আরও জনপ্রিয় হয়ে যাচ্ছে। উইকিপিডিয়া দীর্ঘজীবী হোক!"  তখন আমার পদ "মুখ্য প্ররোচক" ছিল। প্রতিষ্ঠার পর ১৪ মাস ধরে একটা সম্পূর্ণ ফাঁকা, লেখাবিহীন উইকিকে পৃথিবীর ইতিহাসের বৃহত্তম লিখিত সম্পদে পরিণত করায় আমার নেতৃত্ব প্রয়োজনীয় ছিল। আমি এই প্রকল্পের কিছু নীতিমালার জন্য দায়বদ্ধ ছিলাম যা এই প্রকল্পের ভিত্তি ছিল আর আছে, যেমন: একটা বিশ্বকোষের উপর বিশেষ গুরুত্ব; নিরপেক্ষতা; "কোনো মৌলিক গবেষণা নয়"; "সাহসী হোন"; যাচাইযোগ্যতা নীতির বিভিন্ন দিক; ইত্যাদি। এমনকী আমি "সকল বিশি উপেক্ষা করুন" বলে একটা চটুল "বিধির" প্রস্তাব করেছিলাম। আরও জানার জন্য উইকিপিডিয়ায় আমার ভূমিকা বিষয়ক পাতা, স্ল্যাশডটে আমার স্মৃতিকথা, এবং আমার বই এসেজ অন ফ্রি নলেজ দেখুন। বড়াই করার জন্য এসব কথা বলছি না, বরং এটা দেখানোর জন্য যে কেন আমার প্রস্তাবমালা মনোযোগ দিয়ে শোনা উচিত।  সত্য ও ন্যায়ের বৈশ্বিক সমস্যাকে আকর্ষিত করার জন্য নিম্নলিখিত নয়টা প্রতিপাদ্যেকে সতর্কভাবে রচনা করেছি। আমি এই প্রকল্পে বহু মাস ধরে কাজ করেছি। আমি নিশ্চিত যে প্রত্যেক প্রতিপাদ্য মজবুত ভিত্তির উপর দাঁড়িয়ে আছে। বর্তমান ব্যবস্থার সঙ্গে আবদ্ধ কিছু উইকিপিডিয়ানদের এইগুলিকে বাতিল করার প্রবণতা দেখাতে পারে; তবে বৃহত্তর বিশ্বসহ অনেক উইকিপিডিয়ানই এটা বুঝতে পারবে যে এইগুলি যথেষ্ট যুক্তিপূর্ণ। আশা করি যে উইকিপিডিয়া সম্প্রদায় তার প্রয়োজনীয় অন্তর্দর্শন করবে আর এই প্রস্তাবগুলিকে বাস্তব রূপ ধারণ করার পথ বার করবে। এছাড়া আমি এটাও আশা করি যে বৃহত্তর বিশ্ব প্রতি দফায় আলোচনা করবে এবং সবার ভালোর জন্য উইকিপিডিয়ার নেতৃত্ব ও সম্পাদকবর্গকে চাপ সৃষ্টি করবে।   নয় প্রতিপাদ্য  ১। "ঐকমত্য" দিয়ে সিদ্ধান্তগ্রহণে সমাপ্তি।  উইকিপিডিয়ার "ঐকমত্যের" লক্ষ্যে কাজ করে সম্পাদকীয় বিবাদে সিদ্ধান্ত নেওয়ার নীতি অযৌক্তিক। এর "ঐকমত্যের" ধারণা একপ্রকার প্রাতিষ্ঠানিক কল্পকাহিনী, যাকে মতৈক্যের মিথ্যা প্রলেপের মধ্যে যৌক্তিক ভিন্নমতকে লুকিয়ে রাখার জন্য সমর্থন করা হয়। সম্ভবত ছোট সম্প্রদায়ের ক্ষেত্রে ঐক্যমত্যের লক্ষ্য উপযুক্ত ছিল। কিন্তু ক্রমশই অংশগ্রহণকারীর গোষ্ঠী এত বড় হয়ে হয়ে গিয়েছিল যে প্রকৃত ঐকমত্য পাওয়া অসম্ভব হয়ে গিয়েছিল। অচিরেই মতাদর্শীরা ও বেতনপ্রাপ্ত চামচারা এই সুবিধাজনক কল্পকাহিনীকে ব্যবহার করে তাদের বিরোধীদের অবজ্ঞা করে নিজেদের ঐকমত্যের স্বর বলে ঘোষণা করতে শুরু করে। এই ছলের মাধ্যমে ক্ষমতা কেন্দ্রীভূত করা ও ভিন্নমত চাপা দেওয়া হয়, আর এটা মানবজাতিকে একত্রে আনার জন্য নিয়োজিত প্রকল্পের আদর্শের সম্পূর্ণ পরিপন্থী। উইকিপিডিয়াকে শেষবারের মতো এই একটি বার "ঐকমত্য" দিয়ে সিদ্ধান্তগ্রহণে অস্বীকার করা উচিত।  ২। প্রতিযোগী নিবন্ধ প্রবর্তন।  নিরপেক্ষতা প্রয়োগ করা অসম্ভব যদি সম্পাদকরা আপস করতে নারাজ—আর উইকিপিডিয়া আজ এরকম অনাপসকারী সম্পাদকদের দ্বারা চালিত। যার ফলে একটা পক্ষপাতিত্বমূলক দৃষ্টিভঙ্গির উদয় হলো: পশ্চিমা শাসকবর্গের সংকীর্ণ দৃষ্টিভঙ্গি, যা "বিশ্ববাদী", শিক্ষায়তনিক, ধর্মনিরপেক্ষ ও প্রগতিশীল (বিশিধপ্র)। আসলে উইকিপিডিয়া সুশৃঙ্খল পক্ষপাতকে স্বীকার করে, আর অন্যান্য প্রচলিত দৃষ্টিভঙ্গিদের অবজ্ঞা বা বিকৃত করে কিংবা পুরোপুরিভাবে বাদ দেয়। সমস্যাটা হচ্ছে যে প্রকৃত নিরপেক্ষতা অসম্ভব যখন সম্পাদকীয় বৈধতায় একটা দৃষ্টিভঙ্গি এতটা একচেটিয়া ভোগ করে। আমি একটা প্রাকৃতিক সমাধান প্রস্তাব করি: উইকিপিডিয়া কিছু সুনির্দিষ্টভাবে চিহ্নিত কাঠামোয় লেখায় একাধিক প্রতিযোগী নিবন্ধের অনুমতি দিক, যাতে প্রত্যেক নিবন্ধ নিজ কাঠামোয় নিরপেক্ষতার দিকে লক্ষ্য করে। এভাবেই উইকিপিডিয়া প্রকৃতপক্ষে একটা উন্মুক্ত বৈশ্বিক প্রকল্প হতে পারে।  ৩। উৎসের কালো তালিকার অবলুপ্তি।  সাত বছর আগে বেনাম "MrX" (মিস্টার এক্স) তথাকথিত দীর্ঘস্থায়ী উৎসের তালিকা প্রস্তাব করেন, যা ঠিক করে উইকিপিডিয়ার নিবন্ধে কোন গণমাধ্যমের উৎস ব্যবহার করা হবে বা হবে না। পাতাটি মতাদর্শগতভাবে একপেশে আর কার্যত অপছন্দের গণমাধ্যমদের কালো তালিকাভুক্ত করে। উইকিপিডিয়ানরা এই তালিকাকে কঠোর—অথচ অদাপ্তরিক—নীতি বলে বিবেচনা করে। এই পন্থাকে উল্টানো উচিত। উইকিপিডিয়াকে পুনরায় সুনির্দিষ্টভাবে এমনকী ঐ পাতায় বর্তমানে কালো তালিকাভুক্ত উৎসগুলিকে ব্যবহার করার অনুমতি দিতে হবে। বৈধ ও গুরুত্বপূর্ণ তথ্য রয়েছে এমন সমগ্র উৎসদের পুরোপুরি নিষিদ্ধ না করে বিভিন্ন গোষ্ঠীরা কীভাবে এদের নির্ধারণ করে এটা মাথায় রেখে উইকিপিডিয়ার নিবন্ধদের প্রাসঙ্গিকভাবে এদের ব্যবহার করতে হবে। নিরপেক্ষতার জন্য একাধিক উৎসের প্রতি মুক্তমনা হওয়া প্রয়োজন; এরকম মুক্তমনা পরিবেশ পাঠকদের মনস্থির করতে আরও ভালোভাবে সমর্থন করে।  ৪। আসল নিরপেক্ষতা নীতির পুনঃপ্রচলন।  সংক্ষেপে উইকিপিডিয়াকে প্রকৃত নিরপেক্ষতার অঙ্গীকারকে নতুনভাবে পর্যলোচনা করা উচিত। বর্তমান নিরপেক্ষতার নীতিকে পুনর্লিখিত করে এটা স্পষ্ট করা উচিত যে নিবন্ধগুলি বিতর্কমূলক রাজনৈতিক, ধার্মিক ও অন্যান্য বিভেদকারী বিষয়বস্তুতে পক্ষপাতিত্ব করবে না, যদিও একটা পক্ষ শিক্ষায়তন ও মূলধারার গণমাধ্যমে প্রভাবশালী। প্রতিষ্ঠানের একাধিপত্যমূলক দৃষ্টিভঙ্গির জন্য সমগ্র দল, ধর্মমত ও অন্যান্য "বিকল্প" দৃষ্টিভঙ্গিদের আর খারিজ করে ভুল বলে ঘোষণা করা যাবে না। নীতির প্রথমদিকের বিবৃতিতে দৃঢ় ধারণা পাওয়া যাবে, যেমন প্রথম সম্পূর্ণভাবে বিস্তারিত উইকিপিডিয়ার নীতি এবং ২০০০ সালের নুপিডিয়ার নীতি।  ৫। "সকল বিধি উপেক্ষা করুন" প্রত্যাহার।  ২০০১ সালের ৬ ফেব্রুয়ারি নবাগতদের উৎসাহ দেওয়ার জন্য আমি এই রসাত্মক বিধিটা লিখেছিলাম—"সকল বিধি উপেক্ষা করুন"। শ্লেষপূর্ণভাবে আমার রসিকতা অভ্যন্তরীণ ব্যক্তিবর্গকে দায়িত্ব থেকে সুরক্ষা প্রদান করে। এটা আর মুক্তমনা পরিবেশকে সমর্থন করে না; এটা ক্ষমতাকে সুরক্ষিত করে। উইকিপিডিয়া একে প্রত্যখ্যান করুক।  ৬। উইকিপিডিয়ার নেতৃবর্গের পরিচয় প্রকাশ।  স্বাস্থ্যকর প্রশাসনের মৌলিক নীতির জন্য আমরা আমদের নেতৃবর্গকে চিনি। তাহলে কেন সর্বোচ্চ কর্তৃত্বের অধিকারী উইকিপিডিয়ার ব্যবহারকারীদের বেশিরভাগই বেনাম—"চেকইউজার", "ব্যুরোক্র্যাট" ও আর্বিট্রেশন কমিটির সদস্যবর্গ? এরকম ব্যবহারকারীদের কেবল ১৪.৫% নিজেদের সম্পূর্ণ ও ভালো নাম প্রকাশ করে। এই উচ্চপদস্থ ব্যক্তিরা অবশ্যই তাদের ভালো ও সম্পূর্ণ নামে পরিচিত হওয়া উচিত যাতে তারা বাস্তব জগতে জবাবদিহি দিতে পারে। তা সত্ত্বেও উইকিপিডিয়া বিশ্বের সবচেয়ে ক্ষমতাশালী ও ভালোভাবে অর্থলাভ করা গণমাধ্যমের মধ্যে অন্যতম। উইকিপিডিয়ার প্রভাব প্রধান প্রধান সংবাদপত্রদেরও ছাপিয়ে গিয়েছে, যারা স্বচ্ছতা ও দায়িত্বের মৌলিক মানদণ্ড অনুসরণ করে। এরকম মানদণ্ড কেবল আদর্শ নয় বরং উইকিপিডিয়ার স্তরে যেকোনো গণমাধ্যম সংগঠনের বাস্তব প্রয়োজনীয়তা। ২০২৩ সালের হিসাব অনুযায়ী, উইকিপিডিয়ার বৃত্তিদান $১১৯ মিলিয়ন, এর বার্ষিক আয় $১৮৫ মিলিয়ন। সুতরাং নিরাপত্তা উদ্বেগের বিষয় হলে এই অর্থ দিয়ে জনমানসে পরিচিত সম্পাদকীয় নেতৃবর্গকে নিরাপদ ও সুরক্ষিত রাখা উচিত। উইকিপিডিয়া, স্বীকার করো যে তোমার নেতৃবর্গ শক্তিশালী, আর তাদের মুক্তবায়ুতে আনো; মহাশক্তিদের দায়িত্বের প্রয়োজন। যদি তুমি দায়িত্বের বিরোধ চালিয়ে যাও, তাহলে সরকারদের এর ব্যবস্থা নিতে হবে।  ৭। নিবন্ধের জনমূল্যায়ন।  উইকিপিডিয়ার নিবন্ধদের জনমূল্যায়ন ও মতামত প্রদান ব্যবস্থা দীর্ঘক্ষণ ধরে চালু হয়নি। নিবন্ধগুলি সাহসীভাবে বিতর্কমূলক স্থান নেয়, কিন্তু জনগণকে মতামত দেওয়ার কোনো উপযুক্ত ব্যবস্থা করা হয়নি। এটা জনগণের পক্ষে অসম্মানজনক। একটা অভ্যন্তরীণ স্বমূল্যায়নের ব্যবস্থা রয়েছে, যা পাঠকবর্গের দেখতে পারে না। প্রকল্পটি একটা বহির্মূল্যায়নের ব্যবস্থার পরীক্ষা-নিরীক্ষা করেছিল কিন্তু কয়েক বছর পর সেটা বাতিল করা হলো, আর এটা পাঠকবর্গকে সাহায্য করেনি। উইকিপিডিয়াকে এটা শুরু করার জন্য কোনো জটিল ব্যবস্থার প্রয়োজন নেই। একটা উন্মুক্ত উৎসের এআই মূল্যায়ন ব্যবস্থা তৈরি করতে বেশি সময় লাগে না। প্রকল্পটি ইতিপূর্বে বাস্তব তথ্য সংগ্রহ করে যেমন সম্পাদনার সংখ্যা ও শব্দের সংখ্যা: এগুলো জনগণের সামনে প্রকাশ করুক। মানব মূল্যায়কদের ক্ষেত্রে তারা প্রামাণিকভাবে মানবীয় ও অনন্য হওয়া এবং সম্পাদকবর্গের বাইরে থেকে আসা উচিত। যখন নিবন্ধগুলি এক বৈচিত্র্যপূর্ণ পাঠকবর্গ দ্বারা মূল্যায়িত হবে তখন বিষয়বস্তুর মান ও নিরপেক্ষতাও উন্নত হবে।  ৮। অসীম মেয়াদের বাধাদানে সমাপ্তি।  উইকিপিডিয়ার অসীম মেয়াদের বাধাদানের নির্মম প্রথা—সাধারণত স্থায়ী নিষেধ—একপ্রকার অন্যায়। এটা কোনো ছোট সমস্যা নয়। দুই সপ্তাহের প্রায় অর্ধেক বাধাদানই অসীম মেয়াদের। এটা অনেক ভালো সম্পাদকদের তাড়িয়ে দেয়। কোনো যুক্তসম্মত উদ্দেশ্যের জায়গায় মতাদর্শগত সঙ্গতি প্রয়োগ ও ক্ষুদ্র জায়গিরদারিদের রক্ষা করার জন্য স্থায়ী বাধাদান প্রায়ই ব্যবহার করা হয়। সমস্যাটা দৃঢ়ভাবে স্থাপিত কারণ প্রশাসকগণ অনেকাংশে দায়িত্বহীন আর পর্যবেক্ষণে সতর্কতা নামমাত্র। বাধাদানের বর্তমান পুনর্বিচার পদ্ধতি অকার্যকর; এর হয়ত কোনো অস্তিত্বই নেই, কারণ এটা অনাবশ্যকভাবে ধীর ও অবমাননাকর। এই সুশৃঙ্খল ব্যর্থতার সমন্বিত পরিবর্তনের প্রয়োজন। অসীম মেয়াদের বাধাদান খুবই বিরল হওয়া উচিত আর এর জন্য তিন বা ততোধিক প্রশাসকদের সম্মতির প্রয়োজন, এবং তার সঙ্গে প্রতিশ্রুতিবদ্ধ নিয়মিত পর্যালোচনার ব্যবস্থা থাকতে হবে। বাধাদানের আগে প্রায় সর্বদাই সতর্কবাণী থাকতে হবে, আর সময়কাল আরও বেশি উদার হতে হবে।  ৯। আইন প্রনয়ণকারী প্রক্রিয়া গ্রহণ।  উইকিপিডিয়ার নতুন নীতিমালা, কার্যপ্রণালি ও প্রকল্প প্রনয়ণ বিস্ময়করভাবে দুর্বল। উইকিমিডিয়া ফাউন্ডেশন (ডব্লিউএমএফ) বিভিন্ন উদ্যোগ উদ্যোগ শুরু করেছে, কিন্তু সেগুলো কোনো বড় সম্পাদকীয় নীতি প্রবর্তন করতে পারেনি। বৃদ্ধিজনিত নীতি সংশোধন উইকিপিডিয়ার প্রয়োজনীয় সাহসী পরিবর্তন দিতে পারে না। গুরুত্বপূর্ণ পরিবর্তন গ্রহণ করার কোনো স্পষ্ট অগ্রাধিকার নেই। প্রকল্পটি একটা অন্যায্য বেনাম ধনিকতন্ত্র দ্বারা চালিত যা সবকিছুকে যথাযথভাবে রাখতে পছন্দ করে। এই স্তব্ধতা বন্ধ হওয়া উচিত। উইকিপিডিয়ার ন্যায্য নির্বাচন দ্বারা নির্বাচিত সম্পাদকীয় আইনসভা থাকা উচিত, যেখানে এক ব্যক্তি এক ভোট। বৈধ ও ন্যায্য প্রশাসনের জন্য একটা সম্পাদকীয় সনদ ও সভা তৈরির জন্য ডব্লিউএমএফ-কে একটা সাংবিধানিক সমিতি ডাকা উচিত। এই সভাকে এই "নয় প্রতিপাদ্যে" প্রস্তাবিত পরিবর্তনসমূহ প্রয়োগ করার ক্ষমতা দেওয়া হবে।  আরও প্রতিপাদ্য যখন আমি এই প্রকল্পটি শুরু করেছিলাম তখন অবশ্যই আমার কাছে নয়ের বেশি পরিকল্পনা ছিল। নিচে আরও কিছু প্রতিপাদ্য রয়েছে যা আমি অপরিণত অবস্থায় প্রকাশ করছি। উন্নতির জন্য এতগুলো আপাতগ্রাহ্য প্রস্তাব যে মাথায় তৎক্ষণাৎ আসতে পারে তা এই প্রকল্পের বিচ্যুতির উপর জোড় দেয়।  উইকিপিডিয়ার এনসাইক্লোস্ফিয়ারে যোগদান।  একটা বিকেন্দ্রীভূত নেটওয়ার্কে বিশ্বের সমস্ত বিশ্বকোষের নিবন্ধকে সংগ্রহ করার জন্য ২০১৯ সালে আমি এনসাইক্লোস্ফিয়ার প্রকল্প শুরু করি, যার প্রত্যেক নিবন্ধ জেডডব্লিউআই (জিপড উইকি) ফাইল ফরম্যাটে বণ্টন করা হয়। এটা একটা মহৎ ও অত্যন্ত মূল্যবান প্রকল্প, আর এনসাইক্লোরিডার ও এনসাইক্লোসার্চকে সাহায্য করে নলেজ স্ট্যান্ডার্ডস ফাউন্ডেশন এই নেটওয়ার্কের এক বিশ্বাসযোগ্য শুরুটা করেছে। এনসাইক্লোস্ফিয়ার আজ পর্যন্ত ৬৫টা বিশ্বকোষ সংগ্রহ করলেও বিশ্বের জ্ঞানে অবদানের জন্য উইকিপিডিয়া—নিজেদের আলোয়— একটা এনসাইক্লোস্ফিয়ার নোড চালিয়ে বাকিদের উদ্বুদ্ধ করবে। যদি উইকিপিডিয়া প্রতিযোগী নিবন্ধ প্রবর্তন না করে (অর্থাৎ প্রতিপাদ্য ২), তবে এটা একটা চমৎকার বিকল্প সিদ্ধান্ত হতে পারে।  মেয়াদসীমা প্রবর্তন।  একটা শ্রেণি হিসাবে প্রশাসকবর্গ উইকিপিডিয়ায় নিজস্ব ক্ষমতা নিয়ে অত্যন্ত নিষ্ঠিত হয়ে থাকে। এটা যদি সত্যিই একটা "পরিষ্কারক" ধরনের কর্তব্য হয় (দেখুন প্রতিপাদ্য ৬), তবে বৃহত্তর জনগণকে সাহায্যের জন্য আহ্বান করা উচিত। সুতরাং আমি মনে করি যে প্রশাসক—এবং ক্ষমতা ও কর্তৃত্বের অন্যান্য পদ—মেয়াদসীমার কোনো ব্যবস্থার আওতায় থাকা উচিত। আমি মেয়াদকাল নিয়ে গোঁড়া বিশ্বাসী নই। একটা ধারণা হতে পারে: দুই বছরের মেয়াদ; আনুক্রমিক মেয়াদের জন্য নির্বাচন; পরপর তিনবারের জন্য নির্বাচন না করা; দশ বছরের সময়কালে তিনবারের বেশি নির্বাচন না করা; কিংবা কতবার প্রশাসক হতে পারবে তার কোনো সীমা না থাকা। কিন্তু এরকম ব্যবস্থা প্রয়োগ করার একাধিক উপায় রয়েছে। সে যাই প্রয়োগ করা হোক না কেন, অভিজ্ঞ উইকিপিডিয়ানদের এই ভূমিকায় আসার নির্বাচন প্রক্রিয়াকে সহজ করতে হবে।  প্রশাসকদের বার্ষিক কার্যসম্পাদন পর্যালোচনা বাধ্যতামূলক করা।  প্রশাসকদের নিজের ভূমিকায় বহাল থাকার শর্ত হিসাবে তাদের প্রশাসনিক কর্মের বার্ষিক বেনাম পর্যালোচনার অধীনে থাকা উচিত। এইধরনের পর্যালোচনার জন্য উপাত্ত সংগ্রহের জন্য উন্মুক্ত উৎসের এলএলএম (বৃহৎ ভাষার মডেল) ও অন্যান্য স্বয়ংক্রিয় যন্ত্র খুবই গুরুত্বপূর্ণ ভূমিকা পালন করবে।  পুনর্বিচার সামলানোর জন্য় স্বাধীন সংগঠনের সাথে সহোযোগিতা।  প্রতিপাদ্য ৮-এ সূত্রপাত হওয়া সমস্যার সমাধানের আরও বেশি উচ্চাভিলাষী উপায়। একটা সম্পূর্ণ ও প্রামাণিকভাবে স্বতন্ত্র পুনর্বিচার কেন্দ্র প্রতিষ্ঠা করতে হবে, যা জাতীয়, রাজনৈতিক ও ধার্মিকভাবে ভারসম। এটা উইকিপিডিয়া সম্প্রদায় বা উইকিমিডিয়া ফাউন্ডেশনকে জবাবযোগ্য হবে না। এই কেন্দ্র বারংবার বাধাদানের বিরুদ্ধে পুনর্বিচার এবং কিছু সম্পাদকীয় সমস্যার তত্ত্বাবধান করবে, যাতে সিদ্ধান্তগুলি ভারসম, ন্যায্য ও স্বচ্ছ হয়—যা বর্তমান প্রশাসনিক কাঠামোর অভ্যন্তরীণ রাজনীতি থেকে মুক্ত যেখানে অনাস্থাভাজনরা নিজেদের সুবিধার জন্য ক্ষতিসাধন করতে পারে।  আইপি সম্পাদনার সমাপ্তি।  উইকিপিডিয়া গোড়া থেকেই ব্যক্তিদের প্রবেশ না করে সম্পাদনা করার অনুমতি দিয়ে এসেছে। এটা প্রথমদিকে সম্পাদনা আকর্ষণে সাহায্য করলেও এর কোনো প্রয়োজন নেই আর এটা এখন হিতের বিপরীত হয়ে গিয়েছে। আজকাল আইপি সম্পাদনা বহিরাগতদের সম্পাদনা সহজ করার পরিবর্তে অভ্যন্তরীণ ব্যক্তিরা ক্রীড়াচাতুর্যের অস্ত্র হিসাবে এর অপব্যবহার করে। এই স্টার্টআপ বৈশিষ্ট্যকে বিদায় দেওয়ার সময় অনেক আগে পেরিয়ে গিয়েছে। উইকিপিডিয়া বড় হয়ে গিয়েছে। এবার সম্প্রদায়কে এর ব্যবস্থা নেওয়ার সময় এসেছে।  সম্পাদনা কাউন্টারের পরিবর্ত বা বাড়তি হিসাবে কর্ম পর্যালোচনা।  সম্পাদনা কাউন্টার একটা অভ্যন্তরীণ ব্যক্তিবর্গ গঠনে সাহায্য করেছে যা ব্যবস্থার উপর প্রয়োগ করা ক্ষমতার মাত্রার সোগ্য নয়। বিশ্বের কিছু সবচেয়ে যোগ্য ব্যক্তির কাছে উইকিপিডিয়ায় সম্পাদনার জন্য স্মান্য সময় থাকে, সুতরাং তারা বেশি সম্পাদনা করতে পারবে না। কিন্তু তাদের বিশেষ জ্ঞান ও দক্ষতা নিয়ে তাদের মতামতের মূল্য ৫০,০০০টা সম্পাদন করা একজন কিশোর বা কিশোরীর মতামতের চেয়ে অনেক বেশি হওয়া উচিত। প্রতিস্থাপন না করতে পারলে সম্ভবত সম্পাদনার কাউন্টারের বাড়তি হিসাবে উন্মুক্ত উৎসের এলএলএম ও অন্যান্য স্বয়ংক্রিয় যন্ত্রের মাধ্যমে স্বাধীন কর্ম পর্যালোচনা (অর্থাৎ কার্যসম্পাদন পর্যালোচনা) যোগ করা উচিত। সম্পাদনা কাউন্টারের মতো সরলতম মাপকাঠি থেকে সরে এসে বিষয়বস্তুর গুণগত মান ও প্রভাবের উপর ভিত্তি করে অবদানের সূক্ষ্ম দ্যোতনামূলক পর্যালোচনার দিকে যাওয়াই উত্তম। গুরুত্বপূর্ণ বলে বিবেচিত হলে এটা প্রকল্পে কোনো অবদানকারীর মূল্যের প্রকৃত পরিমাপকে প্রতিফলিত করেতে পারবে। এই কাজের জন্য স্বয়ংক্রিয় যন্ত্রের ব্যবহার একে দুর্নীতি ও দোসরবাদ থেকে মুক্ত রাখতে পারবে।  "মিট পাপেট্রির" উপর বিধিনিষেধ বন্ধ করা বা কমানো।  আমার উপলব্ধি অনুযায়ী অভ্যন্তরীণ ব্যক্তিবর্গ সবসময়ই বহিঃউইকি সহযোগিতা করে; বিধিটা যদৃচ্ছভাবে প্রয়োগ করা হয়, যাতে করে এটা চরমভাবে ভণ্ডামিপূর্ণ। উইকিপিডিয়ার "বাইরে" উইকিপিডিয়া নিবন্ধটা কীরকম দেখতে হবে সেটা নিয়ে অর্থপূর্ণ আলোচনা হতে পারে। এবার উইকিপিডিয়াকে বৃহত্তর বহিঃউইকি আলোচনার সুনির্দিষ্ট অংশ হত হবে। এটা এই সময়ের মধ্যে হতে যাচ্ছে। এটা স্বীকার না করলে আলোচনাগুলি গোপনভাবে দুষ্কর্মীদের মধ্যে চলবে যা জিনিসটাকে আরও খারাপ করতে পারে।  ১৩ বছরের কম বয়সী শিশুদের জন্য উপযুক্ত নয় এমন পাতা চিহ্নিতকরণ।  উইকিপিডিয়ার "প্রাপ্তবয়স্ক” বিষয়বস্তুকে সেভাবেই চিহ্নিত করা উচিত। কমবয়সী পাঠকবর্গের সুরক্ষা ও যথাযথতা নিশ্চিত করার জন্য বয়োপযুক্ত চিহ্ন প্রয়োগ করলে উইকিপিডিয়া নাবালকদের সুরক্ষার সামাজিক মানদণ্ডগুলিকে পূরণ করতে পারবে। বিশ্বকোষটি তা আজ করছে না। ২০১২ সালে আমি সমস্যাটির প্রতি উইকিপিডিয়ার দৃষ্টি আকর্ষণ করেছিলাম, যখন আমি এর সমাধান পেশ করেছিলাম। প্রস্তাবটি কোনোদিনই প্রয়োগ করা হয়নি।  বৃদ্ধ ও মৃত বন্ধু ও পরিবারের উপর স্মৃতি নিবন্ধের অনুমতি।  আমি দাবি করি যে আমাদের বৃদ্ধ-বৃদ্ধা সবাই উল্লেখযোগ্য। তারা সংবাদে আসুক না কেন, তাদের জীবনকালের প্রভাব আমাদের উপর বিস্তার করেছে। সুতরাং ৬৫ বা তার বেশি বয়সী ব্যক্তিদের সন্তান, আত্মীয় ও বন্ধুদের তাদের জীবনের স্মৃতিরক্ষার অনুমতি দেওয়া উচিত, তবে একমাত্র যদি তাদের পরের সম্পর্কীয় এতে রাজি হয়। সরকারি নথি বা নির্ভরযোগ্য সাক্ষ্যের মাধ্যমে তাদের সাক্ষ্য প্রমাণ করা যায়। এইধরনের নিবন্ধদের নতুন নামস্থানে স্থানান্তরিত করা যায়। মৌখিক ইতিহাসের মাধ্যমে নিবন্ধগুলি লেখা যায়। যদিও প্রাথমিক উৎসগুলি চিরাচরিত নির্ভরযোগ্যতা নীতির অন্তর্গত নয়, তবুও এইগুলি আমাদের প্রবীণ ও প্রিয় পরলোকগামীদের সম্বন্ধে পরিবার-বন্ধু কী বলেছে তার মূল্যবান নথি থাকবে, যেন কোনো ব্যক্তির বিষয়ে এক স্থায়ী লোকগাথা। এর ফলাফল ভবিষ্যতের ঐতিহাসিকদের এক বিস্ময়কর সম্পদ।  অন্তর্ভুক্তিবাদ গ্রহণ।  কিছুজনের বিষয়বস্তু যথেষ্ট "উল্লেখযোগ্য" নয় মনে করে সঠিকভাবে ভালো নিবন্ধগুলিকে অপসারণের দৃঢ় প্রবণতা (যা "অপসারণবাদ" নামে পরিচিত) একপ্রকার নবরীতি বলে বিবেচিত। অপসারণবাদী প্রবণতা একটা স্বাস্থ্যকর, মুক্ত ও উন্মুক্ত বিষ্বকোষের পক্ষে বিষাক্ত। সাধারণভাবে বলতে গেলে, যদি কেউ কোনো বিষয়ের উপর কোনো নিবন্ধ লেখে, আর এটা যদি উইকিপিডিয়ার মানদণ্ড পূরণ করে, তাহলে নিবন্ধটি রেখে দেওয়াই ভালো। সুতরাং কোনটা "উল্লেখযোগ্য" কিনা তা যাচাই করার উইকিপিডিয়ার বিধি সংশোধন করা উচিত, যাতে এটা আরও উদার ও অন্তর্ভুক্তিবাদী হয়।